**Príloha č. 8 súťažných podkladov**

**NÁVRH ZMLUVY**

ZMLUVA O POSKYTOVANÍ SLUŽIEB

podpory prevádzky č. ...... (číslo doplní verejný obstarávateľ pred podpisom zmluvy podľa interného číselníka zmlúv)

uzatvorená v súlade s § 269 ods. 2 zákona č. 513/1991 Zb. Obchodný zákonník v znení neskorších predpisov

(ďalej len „**Obchodný zákonník**“)

**Zmluvné strany:**

Poskytovateľ

|  |  |
| --- | --- |
| Obchodné meno | *... (doplní uchádzač)* |
| Sídlo | *... (doplní uchádzač)* |
| IČO  DIČ | *... (doplní uchádzač)*  *... (doplní uchádzač)* |
| IČ DPH: | *... (doplní uchádzač)* |
| Bankové spojenie | *... (doplní uchádzač)* |
| IBAN | *... (doplní uchádzač)* |
| v zastúpení | *... (doplní uchádzač)* |
| zápis v obchodnom registri | *... (doplní uchádzač)* |

(ďalej ako „**Poskytovateľ“**)

a

Objednávateľ

|  |  |
| --- | --- |
| Názov | DataCentrum |
| Sídlo | Cintorínska 5, 814 88 Bratislava |
| IČO | 00151564 |
| DIČ: | 2020845079 |
| Bankové spojenie | Štátna pokladnica, Bratislava |
| IBAN | SK40 8180 0000 0070 0009 2437 |
| Štatutárny orgán | PhDr. Eduard Jambor, PhD., LL.M - riaditeľ |
|  |  |

(ďalej ako „**Objednávateľ**“)

(Objednávateľ a Poskytovateľ spolu ďalej len ako „**zmluvné strany**“ alebo jedna z nich samostatne aj ako „**zmluvná strana**“)

**sa dohodli na uzavretí tejto** **Zmluvy o poskytovaní služieb podpory prevádzky**

**(ďalej len „Zmluva“)** **s nasledovným obsahom:**

**Preambula**

Podkladom na uzatvorenie tejto Zmluvy sú oznámenie o vyhlásení verejného obstarávania, súťažné podklady a iné dokumenty poskytnuté Objednávateľom v procese verejného obstarávania, žiadosť o účasť Poskytovateľa zo dňa DD. MM. RRRR a ponuka Poskytovateľa zo dňa DD. MM. RRRR predložené do užšej súťaže vyhlásenej v Úradnom vestníku Európskej únie dňa DD. MM. 2024   
pod číslom 2024/S XXX-XXXXXX a vo Vestníku verejného obstarávania č. XX/2024 dňa DD. MM. 2024 pod značkou XXX-MUS v rámci zadávania nadlimitnej zákazky podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „**zákon o verejnom obstarávaní**“) na predmet „Služby podpory prevádzky KTI“ a výsledok elektronickej aukcie, ktorá sa použila pri vyhodnocovaní ponúk.

**Čl. 1**

Predmet Zmluvy

1. Predmetom tejto Zmluvy je záväzok Poskytovateľa poskytovať Objednávateľovi služby   
   podľa ods. 2 tohto článku, ako aj záväzok Objednávateľa zaplatiť Poskytovateľovi cenu za ich poskytovanie podľa článku 5 tejto Zmluvy.
2. Poskytovateľ sa zaväzuje, že Objednávateľovi bude pri plnení Zmluvy, počas platnosti a účinnosti tejto Zmluvy, poskytovať služby podpory prevádzky v nasledovnom rozsahu:
3. **činnosti v rámci mesačného paušálu -** rozsah a forma poskytovania činností v rámci mesačného paušálu sú uvedené v prílohe č. 1 k tejto Zmluve.
4. **činnosti na vyžiadanie -** rozsah a forma poskytovania činností na vyžiadanie sú uvedené v prílohe č. 1 k tejto Zmluve.
5. Objednávateľ je oprávnený počas trvania Zmluvy požadovať poskytovanie činností na vyžiadanie podľa ods. 2 písm. b) tohto článku Zmluvy v súlade sosvojimi potrebami nazáklade písomnej objednávky.
6. Poskytovateľ sa zaväzuje plniť predmet Zmluvy počas platnosti Zmluvy, a to v celom rozsahu, kvalite a v parametroch podľa tejto Zmluvy.
7. Objednávateľ sa zaväzuje poskytnúť dohodnutú alebo potrebnú súčinnosť a uhradiť Poskytovateľovi za poskytované výkony a služby dohodnutú cenu.

Čl. 2

Zabezpečenie plnenia Zmluvy a súčinnosť

1. Objednávateľ je povinný poskytnúť Poskytovateľovi všetku potrebnú súčinnosť pre plnenie jeho záväzkov podľa Zmluvy. Za týmto účelom je Objednávateľ povinný najmä:

vytvoriť podmienky pre vstup zamestnancom Poskytovateľa alebo iným osobám, ktoré Poskytovateľ poverí, na miesto plnenia podľa článku 3 ods. 1 tejto Zmluvy,

pripraviť priestory, v ktorých budú služby poskytované v mieste plnenia podľa článku 3 ods. 1 tejto Zmluvy.

1. Poskytovateľ sa zaväzuje, že služby podľa predmetu Zmluvy, ktorý je vymedzený v článku 1 ods. 2 tejto Zmluvy a v prílohe č. 1 tejto Zmluvy bude poskytovať Objednávateľovi prostredníctvom expertov č. 1 až č. 9 uvedených v prílohe č. 2 k tejto Zmluve, ktorých činnosti sú vymedzené v prílohe č. 1 k tejto Zmluve a ktorí preukázateľne splnili kvalifikačné predpoklady na preukázanie splnenia podmienky účasti technickej spôsobilosti alebo odbornej spôsobilosti podľa § 34 ods. 1 písm. g) zákona o verejnom obstarávaní uvedené v bode 3.6.2 Časti I. Kapitoly A.2 súťažných podkladov z verejného obstarávania, výsledkom ktorého je uzavretie tejto Zmluvy. Nahradenie alebo doplnenie týchto expertov inými expertmi je možné len so súhlasom Objednávateľa. V prípade nahradenia expertov alebo doplnenia expertov musia experti, ktorí ich nahradia alebo doplnia, spĺňať rovnaké kvalifikačné predpoklady, ktoré boli požadované v rámci preukázania splnenia podmienok účasti technickej spôsobilosti alebo odbornej spôsobilosti podľa § 34 ods. 1 písm. g) zákona o verejnom obstarávaní. V prípade, že Poskytovateľ nahradí pôvodného experta osobou, ktorá nespĺňa kvalifikačné predpoklady, ktoré boli požadované na preukázanie splnenia technickej spôsobilosti alebo odbornej spôsobilosti podľa § 34 ods. 1 písm. g) zákona o verejnom obstarávaní, považuje sa toto za podstatné porušenie Zmluvy s možnosťou odstúpenia od Zmluvy.
2. V prípade zmeny alebo doplnenia niektorého z expertov, ktorý je uvedený v prílohe č. 2 k tejto Zmluve, je Poskytovateľ povinný oznámiť Objednávateľovi písomnou formou 5 (päť) pracovných dní pred plánovanou zmenou alebo doplnením experta na adresu uvedenú v záhlaví Zmluvy údaje o navrhovanom novom expertovi spolu s dokladmi preukazujúcimi splnenie predmetných minimálnych požiadaviek na expertov podľa ods. 2 tohto článku Zmluvy pred ich nástupom na výkon činností podľa tejto Zmluvy. Zmena alebo doplnenie nového experta sa vykoná zápisom o zmene prílohy k Zmluve, ktorý nadobudne platnosť dňom jeho podpísania oprávnenými zástupcami oboch zmluvných strán a účinnosť dňom nasledujúcim po dni jeho zverejnenia v Centrálnom registri zmlúv vedenom na Úrade vlády Slovenskej republiky (ďalej len „**CRZ**“). Vzor zápisu o zmene prílohy k Zmluve tvorí prílohu č. 5 k tejto Zmluve. Osobami oprávnenými konať vo veciach zmeny prílohy č. 2 k Zmluve sú:

za Poskytovateľa: .................................... (*doplní uchádzač*)

za Objednávateľa: Ing. Michal Majerčík (technická podpora)

email: [michal.majercik@datacentrum.sk](mailto:michal.majercik@datacentrum.sk)

Tieto osoby budú zároveň oprávnené viesť a koordinovať plnenie predmetu Zmluvy a zodpovedať za každodenné riadenie aktivít pri plnení predmetu Zmluvy.

1. Poskytovateľ sa zaväzuje, že služby podľa predmetu Zmluvy, ktorý je vymedzený v článku 1 ods. 2. písm. a) tejto Zmluvy a v prílohe č. 1 k tejto Zmluve bude poskytovať Objednávateľovi okrem expertov podľa ods. 2 a 3 tohto článku Zmluvy v aj prostredníctvom expertov č. 10 až č. 18, ktorých činnosti a rozsah činností sú vymedzené v prílohe č. 1 k tejto Zmluve a ktorých nepreukazoval v rámci predkladania žiadostí o účasť a ponuky. Poskytovateľ je povinný predložiť menný zoznam expertov č. 10 až č. 18 do 10 (desiatich) kalendárnych dní od účinnosti tejto Zmluvy. Ich technickú a odbornú spôsobilosť je Poskytovateľ povinný preukázať dodaním príslušných dokladov, pričom Objednávateľ má 5 (päť) pracovných dní na posúdenie, či daný expert spĺňa potrebné kvalifikačné predpoklady a bude zaradený do zoznamu expertov alebo nie.
2. Objednávateľ si vyhradzuje v prípade potreby (napr. neplnenie povinností v rámci plnenia Zmluvy, atď.) právo kedykoľvek žiadať výmenu experta č. 10 až č. 18 a súčasne si vyhradzuje právo na odsúhlasenie akejkoľvek zmeny experta č. 10 až č. 18 zo strany Poskytovateľa, ktorú je Poskytovateľ povinný oznámiť Objednávateľovi písomnou formou 5 (päť) pracovných dní   
   pred plánovanou zmenou experta na adresu uvedenú v záhlaví tejto Zmluvy.
3. Poskytovateľ je povinný bez meškania písomne informovať Objednávateľa o vzniku akejkoľvek udalosti alebo skutočnosti, ktorá by bránila alebo sťažovala poskytovanie služieb podľa predmetu tejto Zmluvy.
4. Ak dôjde k omeškaniu s plnením záväzkov Poskytovateľa, Poskytovateľ je povinný preukázať dôvody, pre ktoré prišlo k omeškaniu.
5. Poskytovateľ bude realizovať plnenie predmetu Zmluvy podľa článku 1 tejto Zmluvy počas trvania Zmluvy podľa definície SLA pre jednotlivé služby. Parametre SLA sú bližšie špecifikované v prílohe č.1 k tejto Zmluve. V prípade, ak Poskytovateľ nedodrží parametre SLA dohodnuté v Zmluve a v prílohe č. 1 k tejto Zmluve, považuje sa to za podstatné porušenie Zmluvy s možnosťou odstúpenia od Zmluvy.
6. Poskytovateľ je oprávnený pozastaviť poskytovanie služieb, ak je Objednávateľ v omeškaní so zaplatením ceny za poskytovanie služieb alebo v omeškaní s poskytnutím potrebnej súčinnosti alebo z iných dôvodov, za ktoré zodpovedá Objednávateľ na základe ustanovení tejto Zmluvy, pričom k plneniu nedošlo ani v dodatočnej lehote 30 (tridsať) pracovných dní odo dňa, čo Poskytovateľ na vyššie uvedené skutočnosti Objednávateľa písomne upozorní. Počas pozastavenia poskytovania služieb dodacie lehoty neplynú. O pozastavení poskytovania služieb je Poskytovateľ povinný Objednávateľa písomne upovedomiť najneskôr do 3 (troch) kalendárnych dní od vzniku skutočnosti odôvodňujúcej pozastavenie poskytovania služieb. V takom prípade má Poskytovateľ právo na odplatu za služby poskytnuté podľa Zmluvy a všetky náklady, ktoré mu do doby pozastavenia vykonávania poskytovania služieb preukázateľne vzniknú.
7. Pracovníci Poskytovateľa sú povinní pri plnení tejto Zmluvy dodržiavať interné smernice a pokyny Objednávateľa podľa potreby súvisiacej s plnením Zmluvy.
8. Poskytovateľ sa zaväzuje uhradiť Objednávateľovi akúkoľvek preukázateľnú škodu, ktorá mu vznikla v dôsledku neodborného zásahu alebo porušenia príslušných bezpečnostných predpisov Poskytovateľa.

Čl. 3

Miesto plnenia predmetu Zmluvy

1. Miestom plnenia je: primárne centrum DataCentra, Cintorínska 5, 814 88 Bratislava

a záložné centrum DataCentra (ďalej len „**miesto plnenia“** alebo **„miesta plnenia“).**

1. Objednávateľ môže požadovať, aby experti uvedení v prílohe č. 2 k tejto Zmluve, vykonávali poskytované služby fyzicky priamo v mieste plnenia.

Čl. 4

Termíny plnenia predmetu Zmluvy

1. Poskytovanie služieb podľa článku 1 tejto Zmluvy a prílohy č. 1 tejto Zmluvy začína dňom účinnosti Zmluvy a trvá počas obdobia platnosti Zmluvy.

Čl. 5

Cena a platobné podmienky

1. Cena za predmet Zmluvy je stanovená dohodou zmluvných strán podľa zákona Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov nasledovne:

celková cena za predmet Zmluvy bez DPH *... (doplní uchádzač*) EUR

sadzba DPH *... (doplní uchádzač*) EUR

celková cena s DPH *... (doplní uchádzač*) EUR

(slovom: *............................ (doplní uchádzač)* eur).

Štruktúrovaný rozpočet ceny Zmluvy tvorí prílohu č. 3 k tejto Zmluve.

1. Cena za poskytovanie činností v rámci mesačného paušálu podľa článku 1 ods. 2 písm. a) tejto Zmluvy a prílohy č. 1 k tejto Zmluve je dohodnutá paušálnou sumou za kalendárny mesiac nasledovne:

cena bez DPH *... (doplní uchádzač)* EUR za kalendárny mesiac

DPH *... (doplní uchádzač*) EUR

cena s DPH *... (doplní uchádzač*) EUR

(slovom: *............................... (doplní uchádzač*) eur)

celková cena za poskytovanie činností v rámci mesačného paušálu podľa článku 1 ods. 2 písm. a) a prílohy č. 1 tejto Zmluvy za obdobie 60 mesiacov:

cena bez DPH *... (doplní uchádzač*) EUR za obdobie 60 mesiacov

DPH *... (doplní uchádzač*) EUR

cena s DPH je *... (doplní uchádzač*) EUR

(slovom: *................................... (doplní uchádzač)* eur)

*Ak je Poskytovateľ platcom DPH uvedie celkovú cenu za predmet* Z*mluvy a ceny za jednotlivé plnenia s DPH. DPH bude účtovaná v aktuálnej sadzbe podľa všeobecne záväzných právnych predpisov, platných v čase zdaniteľného plnenia.*

*Ak Poskytovateľ nie je platcom DPH uvedie celkovú cenu za predmet* Z*mluvy a ceny za jednotlivé plnenia bez DPH a na skutočnosť, že nie je platcom DPH upozorní v ponuke.*

*V prípade, ak Poskytovateľ nie je platcom DPH a počas plnenia* Z*mluvy sa Poskytovateľ stane platcom DPH, táto skutočnosť nie je dôvodom na zmenu dohodnutej celkovej ceny za predmet* Z*mluvy a cien za jednotlivé plnenia a nezvyšujú sa o príslušnú sadzbu DPH.*

*(v* Z*mluve sa uvedie len aktuálna alternatíva).*

1. Cena za činnosti na vyžiadanie podľa článku 1 ods. 2 písm. b) tejto Zmluvy a prílohy č. 1 k tejto Zmluve je závislá na rozsahu plnenia požadovaného Objednávateľom a poskytnutého Poskytovateľom podľa prílohy č. 1 k tejto Zmluve na základe príslušnej objednávky. Cena za činnosti na vyžiadanie bude tvorená ako súčin jednotkovej ceny sadzby výkonov konkrétneho experta podľa tabuľky „Vyžiadané činnosti“ v prílohe č. 3 k tejto Zmluve a množstva takých výkonov konkrétneho experta, uvedených v príslušnej objednávke. Cena za činnosti na vyžiadanie sa bude fakturovať v súlade s príslušnou objednávkou na základe akceptačného protokolu. Zmluvné strany sa zaväzujú, že po riadnom poskytnutí predmetnej činnosti podpíšu akceptačný protokol vystavený Poskytovateľom.
2. Podrobná špecifikácia ceny podľa jednotlivých položiek je uvedená v prílohe č. 3 k tejto Zmluve.
3. Poskytovateľ uplatňuje nárok na zaplatenie ceny podľa článku 5 ods. 2 tejto Zmluvy za poskytovanie činností v rámci mesačného paušálu faktúrou za obdobie jedného kalendárneho mesiaca – daňovým dokladom po podpísaní samostatného protokolu oprávnenými osobami podľa článku 2 ods. 9 tejto Zmluvy za obdobie jedného kalendárneho mesiaca, pričom každý samostatný protokol bude prílohou čiastkovej faktúry. V prípade, ak plnenie nebude poskytované za celý kalendárny mesiac, Poskytovateľ vystaví faktúru na alikvotnú časť paušálnej platby podľa ods. 2 tohto článku Zmluvy.
4. Zmluvné strany sa dohodli na bezhotovostnom platobnom styku bez zálohovej platby na účet Poskytovateľa uvedený v záhlaví tejto Zmluvy.
5. Každá faktúra vystavená Poskytovateľom musí obsahovať náležitosti daňového dokladu v zmysle zákona č. 222/2004 Z. z. o dani z pridanej hodnoty v znení neskorších predpisov a číslo Zmluvy Objednávateľa. Faktúra je splatná do 30 (tridsať) dní od dátumu jej doručenia Objednávateľovi. Faktúru je možné doručiť elektronicky emailom na adresu elektronickej pošty: [sekretariat@datacentrum.sk](mailto:sekretariat@datacentrum.sk), elektronicky prostredníctvom elektronickej schránky DataCentra zriadenej na portáli Slovensko.sk alebo v listinnej forme na adresu sídla Objednávateľa. Za deň zaplatenia sa považuje deň, v ktorom je fakturovaná peňažná suma odpísaná z účtu Objednávateľa uvedeného v záhlaví tejto Zmluvy.
6. Neúplne alebo nesprávne vystavenú faktúru je Poskytovateľ oprávnený v lehote splatnosti stornovať a doručiť Objednávateľovi oznámenie o storne faktúry spolu so žiadosťou o opravu, resp. doplnenie faktúry. Nová správne vystavená faktúra bude doručená spôsobom uvedeným v písm. a) alebo b) tohto článku a plynie u nej nová 30 (tridsať) dňová lehota splatnosti.
7. Ak Objednávateľ zistí na faktúre formálne a vecné chyby, je oprávnený vrátiť túto faktúru Poskytovateľovi na opravu najneskôr do 7 (siedmich) pracovných dní od jej doručenia. Nová správne vystavená faktúra bude doručená spôsobom uvedeným v písm. a) alebo b) tohto článku a plynie u nej nová 30 (tridsať) dňová lehota splatnosti.
8. V prípade uplatnenia si opcie zo strany Objednávateľa bude celková cena za predmet Zmluvy podľa článku 1 ods. 2 Zmluvy a prílohy č. 1 tejto Zmluvy v sume uvedenej v  ods. 1 tohto článku Zmluvy.
9. V prípade zmeny zákonnej sadzby DPH sa cena za predmet Zmluvy mení v rozsahu zmeny zákonnej sadzby DPH.

Čl. 6

Osobitné ustanovenia

1. Na plnenie predmetu Zmluvy môže Poskytovateľ využiť subdodávateľov. Poskytovateľ je povinný pri uzatvorení Zmluvy uviesť zoznam subdodávateľov, ktorý obsahuje údaje o všetkých známych subdodávateľoch Poskytovateľa v čase uzatvorenia tejto Zmluvy a údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia. Zoznam subdodávateľov tvorí prílohu č. 4 k tejto Zmluve a obsahuje okrem uvedených údajov hodnota zmluvy v EUR bez DPH a stručný opis časti Zmluvy, ktorá bude predmetom subdodávky.
2. Poskytovateľ je povinný písomne oznámiť Objednávateľovi akúkoľvek zmenu údajov   
   o subdodávateľovi, ktorý je uvedený v prílohe č. 4 k tejto Zmluve najneskôr do 5 (piatich) pracovných dní odo dňa uskutočnenia tejto zmeny písomnou formou na adresu uvedenú v záhlaví tejto Zmluvy.
3. V prípade zmeny subdodávateľa je Poskytovateľ najneskôr 3 (tri) pracovné dni pred zmenou subdodávateľa povinný písomne oznámiť Objednávateľovi údaje o navrhovanom novom subdodávateľovi a o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, pričom pri výbere subdodávateľa musí Poskytovateľ postupovať tak, aby vynaložené náklady na zabezpečenie plnenia na základe Zmluvy o subdodávke boli primerané jeho kvalite a cene. Nový subdodávateľ musí spĺňať podmienky podľa bodu 4. tohto článku Zmluvy. Zmena nového subdodávateľa sa vykoná zápisom o zmene prílohy č. 4 k Zmluve, ktorý nadobudne platnosť dňom jeho podpísania oprávnenými zástupcami oboch zmluvných strán a účinnosť dňom nasledujúcim po dni jeho zverejnenia v CRZ. Vzor zápisu o zmene prílohy   
   k Zmluve tvorí prílohu č. 5 k tejto Zmluve. Osobami oprávnenými konať vo veciach zmeny prílohy č. 4 k Zmluve sú:

za Poskytovateľa*: ............ (doplní uchádzač)*

za Objednávateľa: Ing. Michal Majerčík (technická podpora)

email: [michal.majercik@datacentrum.sk](mailto:michal.majercik@datacentrum.sk)

1. Poskytovateľ (v prípade skupiny dodávateľov každý člen skupiny dodávateľov), jeho subdodávatelia a subdodávatelia podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov (ďalej len **„zákon o registri partnerov verejného sektora“**), ktorí sú uvedení v prílohe č. 4 k tejto Zmluve musia byť v čase uzatvorenia Zmluvy v súlade s § 11 ods. 1 zákona o verejnom obstarávaní zapísaní v registri partnerov verejného sektora podľa zákona o registri partnerov verejného sektora. Objednávateľ neuzatvorí túto Zmluvu s Poskytovateľom, ak v čase uzatvorenia Zmluvy nebude mať on, jeho subdodávatelia alebo subdodávatelia podľa zákona o registri partnerov verejného sektora splnenú podmienku zápisu v registri partnerov verejného sektora, alebo ak Poskytovateľovi bude uložený zákaz účasti podľa § 182 ods. 3 písm. b) zákona o verejnom obstarávaní
2. Využitím subdodávateľov nie je dotknutá zodpovednosť Poskytovateľa za plnenie predmetu Zmluvy. Poskytovateľ zodpovedá za plnenie subdodávateľom tak, ako keby plnenie realizované subdodávateľom poskytoval sám. Poskytovateľ zodpovedá za odbornú starostlivosť pri výberu subdodávateľa, ako aj za výsledok plnenia poskytnutého subdodávateľom.
3. Pod vyššou mocou sa rozumejú okolnosti, ktoré nastanú po uzatvorení Zmluvy ako výsledok nepredvídateľných a zmluvnými stranami neovplyvniteľných prekážok. V prípade, že takáto okolnosť bude brániť v plnení povinností podľa ustanovení Zmluvy Poskytovateľovi alebo Objednávateľovi, bude povinná zmluvná strana dotknutá vyššou mocou zbavená zodpovednosti za čiastočné alebo úplné nesplnenie záväzkov vyplývajúcich z tejto Zmluvy primerane počas doby, po ktorú pôsobili tieto okolnosti.
4. Ukončením Zmluvy zanikajú všetky práva a povinnosti zmluvných strán vyplývajúce zo Zmluvy s výnimkou ustanovení, ktoré sa týkajú nároku na náhradu škody vzniknutej porušením ustanovení tejto Zmluvy, nároku na zaplatenie zmluvnej pokuty podľa ustanovení tejto Zmluvy, ktoré vzhľadom na svoju povahu majú trvať aj po ukončení Zmluvy, napr. dôvernosť informácií a mlčanlivosť.
5. Zmluvu je možné meniť počas jej trvania bez nového verejného obstarávania v súlade   
   s ustanovením § 18 zákona o verejnom obstarávaní, pričom takáto zmena Zmluvy musí byť písomná.
6. Zmluvné strany sa dohodli, že Objednávateľ je oprávnený počas trvania tejto Zmluvy uplatniť si opciu na opakované poskytnutie predmetu Zmluvy podľa článku 1 tejto Zmluvy a prílohy č. 1 tejto Zmluvy a tým predĺžiť obdobie platnosti a účinnosti Zmluvy o ďalších 60 mesiacov. Opciu je potrebné uplatniť formou písomného oznámenia adresovaného Poskytovateľovi a považuje sa   
   za uplatnenú dňom doručenia písomného oznámenia o uplatnení Poskytovateľovi. Objednávateľ je oprávnený uplatniť opciu najneskôr 30 (tridsať) kalendárnych dní pred koncom platnosti a účinnosti tejto Zmluvy.
7. V prípade, že Objednávateľ využije právo opcie, plnenie zo Zmluvy bude v rovnakom rozsahu podľa článku 1 tejto Zmluvy a prílohy č. 1 k tejto Zmluve a zároveň cena plnenia bude maximálne vo výške ceny uvedenej v článku 5 tejto Zmluvy.

Čl. 7

Sankcie a pokuty

1. V prípade, ak Poskytovateľ nedodrží kvalitatívne charakteristiky plnenia (SLA) dohodnuté v článku 2 ods. 7 tejto Zmluvy podľa predmetu zmluvy podľa článku 1 tejto Zmluvy a prílohy   
   č. 1 tejto Zmluvy, môže Objednávateľ požadovať zmluvnú pokutu pri tej službe (podpore prevádzky konkrétneho informačného systému), pri ktorej neboli dodržané dohodnuté kvalitatívne charakteristiky plnenia nasledovne:

vo výške 120 EUR bez DPH za službu s kritickým vplyvom na prevádzku,

vo výške 95 EUR bez DPH za službu s závažným vplyvom na prevádzku,

vo výške 70 EUR bez DPH za službu s menej závažným vplyvom na prevádzku,

vo výške 30 EUR bez DPH za službu s nízkym vplyvom na prevádzku,

a to za každú, aj začatú hodinu nad garantovanú lehotu vyriešenia požiadavky. Parametre vplyvu nedostupnosti služby na prevádzku (parametre SLA) sú bližšie špecifikované v prílohe č.1 k tejto Zmluve.

1. V prípade omeškania Objednávateľa s úhradou faktúry v lehote splatnosti je Poskytovateľ oprávnený uplatniť si nárok na úrok z omeškania maximálne vo výške určenej nariadením vlády č. 21/2013 Z. z., ktorým sa vykonávajú niektoré ustanovenia Obchodného zákonníka v znení nariadenia vlády č. 303/2014 Z. z. Objednávateľ sa zaväzuje, že takýto úrok z omeškania zaplatí Poskytovateľovi najneskôr do 30 (tridsať) dní odo dňa doručenia jeho vyúčtovania na základe faktúry.

Čl. 8

Ochrana dôverných informácií a osobných údajov

1. Zmluvné strany budú zachovávať mlčanlivosť o dôverných informáciách získaných od druhej zmluvnej strany počas platnosti tejto Zmluvy. Dôvernou informáciou nie je táto Zmluva a jej prílohy, informácie, ktoré sa bez porušenia tejto Zmluvy stali verejne známymi, informácie získané oprávnene inak, ako od druhej zmluvnej strany, a informácie, ktoré je Objednávateľ povinný sprístupniť alebo zverejniť podľa zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (zákon o slobode informácií) v znení neskorších predpisov.
2. Poskytovateľ v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov zabezpečí poučenie svojich zamestnancov a všetkých osôb, ktoré v rámci výkonu prác majú prístup na pracovisko Objednávateľa, a to najmä s dôrazom na povinnosť mlčanlivosti (§ 79 uvedeného zákona) a sankciami za porušenie tejto mlčanlivosti.
3. Zmluvné strany sa zaväzujú, že upovedomia druhú zmluvnú stranu o porušení povinnosti mlčanlivosti bez zbytočného odkladu potom, ako sa o takomto porušení dozvedeli.
4. Zmluvné strany budú ochraňovať dôverné informácie druhej zmluvnej strany, a to s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti.
5. Povinnosť zachovávať mlčanlivosť sa nevzťahuje na prípady, ak zmluvnej strane na základe zákona alebo na základe rozhodnutia príslušného orgánu vznikla povinnosť zverejniť dôvernú informáciu alebo jej časť druhej zmluvnej. O vzniku takejto povinnosti sa budú zmluvné strany vzájomne informovať bez zbytočného odkladu.
6. Aby nedošlo k pochybnostiam, ustanovenia ods. 1 až 5 tohto článku Zmluvy sú účinné   
   bez časového obmedzenia a trvajú aj po ukončení Zmluvy.

**Čl. 9**

Ustanovenia o ochrane zamestnancov Poskytovateľa

1. Poskytovateľ zabezpečí poučenie svojich zamestnancov o všeobecných predpisoch bezpečnosti a ochrany zdravia pri práci a zaväzuje sa dodržiavať všetky technické a bezpečnostné predpisy,   
   s ktorými jeho zamestnancov oboznámil Objednávateľ.
2. Objednávateľ prijme všetky primerané opatrenia na zabezpečenie ochrany zdravia a bezpečnosti zamestnancov Poskytovateľa vo svojich priestoroch.
3. V prípade, ak v prevádzkových priestoroch Objednávateľa dôjde k pracovnému úrazu zamestnanca Poskytovateľa z dôvodu porušenia technických a bezpečnostných predpisov   
   zo strany zamestnanca Poskytovateľa podľa ods. 1 tohto článku Zmluvy, zodpovednosť Objednávateľa alebo Poskytovateľa sa spravuje všeobecne záväznými právnymi predpismi.

**Čl. 10**

Prístup na miesta plnenia a spôsob vykonávania činností v miestach plnenia

Objednávateľ umožní Poskytovateľovi prístup na miesta plnenia kedykoľvek v čase, v ktorom má Poskytovateľ poskytovať na daných miestach plnenia služby podľa tejto Zmluvy, a to v súlade s Prevádzkovým poriadkom Objednávateľa (ďalej len „**Prevádzkový poriadok**“).

Zmluvné strany sa dohodli, že Poskytovateľ ako aj zamestnanci Poskytovateľa, sú povinní   
za účelom plnenia tejto Zmluvy pristúpiť k Prevádzkového poriadku platnému na príslušnom mieste plnenia, pričom Prevádzkové poriadky všetkých miest plnenia Objednávateľ doručí Poskytovateľovi v lehote 5 (päť) pracovných dní pred uzatvorení tejto Zmluvy.

Poskytovateľ je povinný sa s doručenými Prevádzkovými poriadkami oboznámiť. Doručené Prevádzkové poriadky sa nadobudnutím účinnosti tejto Zmluvy stávajú pre Poskytovateľa záväzné. V prípade, ak Poskytovateľ v čase od doručenia Prevádzkových poriadkov   
do nadobudnutia účinnosti tejto Zmluvy neoznámi Objednávateľovi skutočnosti, na základe ktorých nie je v zmysle Prevádzkových poriadkov možné zo strany Poskytovateľa riadne plniť túto Zmluvu, tak Zmluvné strany majú za to, že podmienky Prevádzkových poriadkov umožňujú Poskytovateľovi riadne plniť túto Zmluvu.

Poskytovateľ je povinný zabezpečiť, aby všetci jeho zamestnanci vykonávajúci v miestach plnenia činnosti v prospech Poskytovateľa, boli pred akýmkoľvek výkonom činnosti v objekte oboznámení s Prevádzkovým poriadkom, vykonávali akékoľvek činnosti v miestach plnenia   
v súlade s Prevádzkovými poriadkami Objednávateľa a tieto boli pre uvedené osoby záväzné.

Zmluvné strany sa dohodli, že Objednávateľ je oprávnený jednostranne zmeniť Prevádzkový poriadok, pričom akékoľvek zmeny sú záväzné pre Poskytovateľa a zamestnancov Poskytovateľa momentom ich doručenia Poskytovateľovi, pokiaľ Objednávateľ neurčí osobitnú lehotu nadobudnutia účinnosti zmeny Prevádzkového poriadku. Zmluvné strany sa dohodli, že Objednávateľ súčasne s doručením zmeneného Prevádzkového poriadku, oznámi Poskytovateľovi aj konkrétne zmeny, ktoré boli vykonané.

Poskytovateľ sa zaväzuje do 3 (troch) dní odo dňa doručenia zmeny Prevádzkového poriadku oznámiť Objednávateľovi akékoľvek skutočnosti spojené so zmenou, ktoré by mohli mať vplyv na riadne plnenie tejto Zmluvy zo strany Poskytovateľa. V prípade, že Poskytovateľ neoznámi Objednávateľovi žiadne skutočnosti podľa prvej vety tohto odseku má sa za to, že zmena Prevádzkového poriadku nemá vplyv na možnosť riadneho plnenia tejto Zmluvy zo strany Poskytovateľa. V prípade, že Poskytovateľ oznámi Objednávateľovi skutočnosti podľa prvej vety tohto odseku, Zmluvné strany sa spoločne zaväzujú postupovať súčinne za účelom umožnenia riadneho plnenia tejto Zmluvy.

Zmluvné strany sa dohodli pre prípad, že Objednávateľ zistí porušenie Prevádzkového poriadku Poskytovateľom alebo zamestnancom Poskytovateľa, sú Objednávateľ alebo ním poverený zamestnanec Objednávateľa oprávnení obmedziť alebo zakázať ďalší výkon činnosti Poskytovateľa alebo zamestnancov Poskytovateľa v miestach plnenia až do odstránenia porušenia Prevádzkového poriadku.

Objednávateľ sa zároveň zaväzuje, že zamestnancovi Poskytovateľa za účelom riadneho plnenia tejto Zmluvy, udelí prístupové oprávnenia v zmysle Prevádzkového poriadku po splnení podmienok na udelenie prístupových oprávnení zo strany zamestnancov Poskytovateľa.

Po celú dobu poskytovania plnenia v miestach plnenia sú zamestnanci Poskytovateľa povinní sa podriadiť riadeniu a kontrole Objednávateľa alebo ním poverených osôb vo vzťahu k podmienkam výkonu činností v miestach plnenia, pričom uvedené nezbavuje Poskytovateľa zodpovednosti   
za riadny výkon tejto Zmluvy.

Objednávateľ vytvorí bezpečné pracovné prostredie v súlade s platnými právnymi predpismi SR na mieste plnenia pre zamestnancov Poskytovateľa. Pred začatím poskytovania predmetu Zmluvy bude Objednávateľ informovať Poskytovateľa o prípadných rizikách týkajúcich sa zdravia a celkovej bezpečnosti na mieste plnenia.

Objednávateľ sa zaväzuje, že v prípade potreby vyplývajúcej z postavenia resp. charakteru úloh plnených Poskytovateľom, zabezpečí na svoje náklady školenie zamestnancov Poskytovateľa   
v rozsahu bezpečnostných požiadaviek a bezpečnosti o ochrany zdravia pri práci vo vzťahu k miestam plnenia tak, aby bolo možné bezproblémové plnenie tejto Zmluvy. Za účelom odstránenia akýchkoľvek pochybností zmluvné strany vyhlasujú, že Objednávateľ nie je podľa tohto ustanovenia Zmluvy povinný zabezpečiť v prospech zamestnancov Poskytovateľa akékoľvek školenie vo vzťahu k odbornej spôsobilosti zamestnancov Poskytovateľa na plnenie tejto Zmluvy.

Zmluvné strany sa dohodli, že potvrdzovanie poskytnutia predmetu Zmluvy bude vykonávané prostredníctvom oprávnených osôb Zmluvných strán. Zmluvné strany sú si povinné navzájom najneskôr do nadobudnutia účinnosti tejto Zmluvy doručiť zoznam Oprávnených osôb.

Čl. 11

Ukončenie Zmluvy

1. Zmluva je možné ukončiť:
2. uplynutím doby, na ktorú bola uzatvorená,
3. písomnou dohodou zmluvných strán,
4. odstúpením od Zmluvy jednou zo zmluvných strán.
5. Zmluvné strany sú oprávnené odstúpiť od Zmluvy iba z dôvodov stanovených touto Zmluvou alebo podľa § 19 zákona o verejnom obstarávaní.
6. Objednávateľ je oprávnený odstúpiť od Zmluvy, ak :
7. sa Poskytovateľ dostane do omeškania s poskytovaním služieb o viac ako 30 (tridsať) dní a toto omeškanie nenapraví ani na základe písomnej výzvy Objednávateľa v primeranej dodatočnej lehote 30 (tridsiatich) kalendárnych dní odo dňa jej doručenia,
8. bude voči Poskytovateľovi začaté konkurzné konanie alebo ak Poskytovateľ vstúpi   
   do likvidácie,
9. poruší Poskytovateľ akúkoľvek povinnosť uvedenú v článku 2 tejto Zmluvy,
10. ak Poskytovateľ neposkytne služby podľa predmetu Zmluvy v dohodnutom rozsahu, kvalite a podmienok špecifikovaných v tejto Zmluve a v prílohe č. 1 k tejto zmluve,
11. v prípadoch podstatného porušenia Zmluvy Poskytovateľom (článok 2 ods. 2 a ods. 7 tejto Zmluvy).

Odstúpeniu Objednávateľa od Zmluvy musí predchádzať upozornenie Poskytovateľa na neplnenie zmluvných povinností a na možnosť ukončenia tejto Zmluvy odstúpením.

1. Poskytovateľ je oprávnený odstúpiť od Zmluvy vtedy, ak :
2. Objednávateľ je v omeškaní s úhradou platby dohodnutej ceny za poskytované služby a túto nezaplatí ani na základe písomnej výzvy Poskytovateľa v dodatočnej lehote 60 (šesťdesiatich) kalendárnych dní odo dňa jej doručenia,
3. Objednávateľ neposkytuje Poskytovateľovi súčinnosť potrebnú podľa tejto Zmluvy a toto porušenie nenapraví ani na základe písomnej výzvy Poskytovateľa v lehote 14 (štrnástich) kalendárnych dní odo dňa jej doručenia.
4. Odstúpenie od Zmluvy musí mať písomnú formu a musí byť vykonané bez zbytočného odkladu po tom, čo nastala skutočnosť zakladajúca právo na odstúpenie od Zmluvy. Odstúpenie od Zmluvy nadobudne účinnosť dňom jeho doručenia druhej zmluvnej strane.
5. Ak dôjde k ukončeniu Zmluvy, Poskytovateľ má právo na úhradu primeranej časti ceny za riadne poskytnuté služby, a to podľa rozsahu poskytnutej služby do okamihu ukončenia Zmluvy.

**Čl. 12**

Záverečné ustanovenia

1. Táto Zmluva podlieha povinnému zverejneniu podľa § 5a ods. 1 zákona č. 211/2000 Z. z.   
   o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov a zákona č. 40/1964 Zb. Občiansky zákonník v znení neskorších predpisov. Poskytovateľ berie na vedomie povinnosť Objednávateľa zverejniť túto Zmluvu, ako aj jednotlivé faktúry vyplývajúce z tejto Zmluvy a svojím podpisom dáva súhlas   
   na zverejnenie tejto Zmluvy vrátane jej príloh v plnom rozsahu.
2. Táto Zmluva nadobúda platnosť dňom jej podpísania oprávnenými zástupcami oboch zmluvných strán a účinnosť dňom nasledujúcim po dni jej zverejnenia v CRZ.
3. Táto Zmluva je uzavretá na dobu určitú, a to na 60 mesiacov odo dňa nadobudnutia jej účinnosti s možnosťou jej predĺženia o ďalších 60 mesiacov v prípade uplatnenia opcie.
4. Túto Zmluvu je možné meniť alebo dopĺňať iba formou písomných dodatkov, ktoré budú jej neoddeliteľnou súčasťou. Zmena subdodávateľa a experta sa vykoná písomne zápisom o zmene prílohy č. 2, resp. prílohy č. 4 k Zmluve podľa vzoru uvedeného v prílohe č. 5 k Zmluve. Zmluvu je možné meniť okrem dôvodov uvedených v tejto Zmluve len v prípade, ak zmeny a doplnenia nebudú v rozpore s ustanovením § 18 zákona o verejnom obstarávaní a príslušnými právnymi predpismi.
5. Zmluvné vzťahy neupravené touto Zmluvou sa riadia príslušnými ustanoveniami všeobecne záväzných právnych predpisov platných v Slovenskej republike.
6. Zmluvné strany sa dohodli, že prípadné spory vyplývajúce z plnenia tejto zmluvy budú riešiť najprv dohodou alebo zmierom. Ak nepríde k dohode, bude vec riešiť vecne a miestne príslušný súd Slovenskej republiky.
7. Ak sa niektoré z ustanovení Zmluvy stane nevynútiteľným alebo neplatným podľa platných právnych predpisov, bude toto ustanovenie neúčinné len do tej miery, do akej je nevynútiteľné, či neplatné. Ďalšie ustanovenia Zmluvy zostávajú naďalej záväzné a v plnej platnosti a účinnosti. Pokiaľ nastane takáto situácia, zmluvné strany nahradia toto nevynútiteľné či neplatné ustanovenie iným ustanovením, ktoré sa mu svojim obsahom bude čo najviac približovať.
8. Zmluvné strany vyhlasujú, že táto Zmluvy bola uzatvorená slobodne a vážne a nebola uzatvorená v tiesni, ani za nápadne nevýhodných podmienok. Zmluvné strany si zmluvu prečítali, jej obsahu porozumeli a na znak súhlasu s jej obsahom ju vlastnoručne podpísali.
9. Táto Zmluva je vyhotovená v 5 (piatich) rovnopisoch, z ktorých 3 (tri) rovnopisy obdrží Objednávateľ a 2 (dva) rovnopisy obdrží Poskytovateľ. Všetky rovnopisy majú rovnakú platnosť a záväznosť.
10. Neoddeliteľnou súčasťou tejto Zmluvy sú nasledovné prílohy:

Príloha č. 1: Predmet Zmluvy

Príloha č. 2: Zoznam expertov zodpovedných za plnenie Zmluvy

Príloha č. 3: Štruktúrovaný rozpočet ceny Zmluvy

Príloha č. 4 Zoznam subdodávateľov

Príloha č. 5 Zápis o zmene prílohy č. ... k Zmluve - vzor

|  |  |
| --- | --- |
| V ................. dňa ................................  Za Poskytovateľa | V Bratislave dňa ................................  Za Objednávateľa |
| ............................................ | ............................................ |
| Meno a priezvisko | PhDr. Eduard Jambor, PhD., LL.M |
| funkcia | riaditeľ |

**Príloha č. 1 k Zmluve**

PREDMET ZMLUVY

*(je identický s opisom predmetu zákazky uvedeným v Kapitole B.1 súťažných podkladov*

*z verejného obstarávania, výsledkom ktorého bude uzavretie tejto Zmluvy a*

*bude do Zmluvy doplnený až pred podpisom Zmluvy)*

**Príloha č. 2 k Zmluve**

ZOZNAM EXPERTOV ZODPOVEDNÝCH ZA PLNENIE ZMLUVY

|  |  |  |
| --- | --- | --- |
| P. č. | Odborné zameranie experta | Meno a priezvisko experta |
| 1 | Správca virtualizačnej platformy, zodpovedný za poskytovanie služby správcu virtualizačnej platformy Citrix XenServer |  |
| 2 | Správca MS Windows Server a Active Directory zodpovedný za poskytovanie služby správcu MS Windows server a Active Directory |  |
| 3 | Správca enterprise diskových polí, zodpovedný za poskytovanie služby správcu entreprise diskových polí |  |
| 4 | Správca LAN/SAN, zodpovedný za poskytovanie služieb správcu LAN/SAN pre zariadenia CISCO |  |
| 5 | Správca monitorovacieho nástroja, zodpovedný za poskytovanie služieb správcu monitorovacieho nástroja Zabbix |  |
| 6 | Správca aplikačného delivery controllera, zodpovedný za poskytovanie služieb správy a prevádzky zariadení Citrix NetScaler |  |
| 7 | Správca hardvéru a infraštruktúry typu blade, zodpovedný za poskytovanie služieb správcu hardvéru a infraštruktúry pre zariadenia HP Blade servers |  |
| 8 | Správca mailového a aplikačného systému, zodpovedný za poskytovanie služieb správcu mailového a aplikačného systému na platforme IBM Lotus Notes a Domino |  |
| 9 | Správca databázového systému založeného na technológii Oracle Database Server Enterprise |  |

**Príloha č. 3 k Zmluve**

ŠTRUKTÚROVANÝ ROZPOČET CENY ZMLUVY

|  |  |  |  |  |
| --- | --- | --- | --- | --- |
| **PČ** | **Služby podpory prevádzky v rámci mesačného paušálu** | **Počet človekohodín  za mesiac** | **Cena**  **za 1 človekohodinu  v EUR bez DPH** | **Spolu za mesiac v EUR bez DPH** |
| 1.1. | Prevádzka infraštruktúry účtovníctva Banskobystrického samosprávneho kraja | 33 |  |  |
| 1.2. | Prevádzka infraštruktúry IT monitorovacieho systému pre štrukturálne fondy a kohézny fond | 31 |  |  |
| 1.3. | Prevádzka infraštruktúry Informačný systém účtovníctva fondov | 33 |  |  |
| 1.4. | Podpora Lotus Notes DataCentra | 24 |  |  |
| 1.5. | Prevádzka infraštruktúry rozpocet.sk | 47 |  |  |
| 1.6. | Prevádzka infraštruktúry pre aplikačný monitoring Rozpočtového informačného systému | 25 |  |  |
| 1.7. | Prevádzka infraštruktúry aplikácie Kontrola a Audit | 74 |  |  |
| 1.8. | Prevádzka infraštruktúry aplikácie DEV – rozvojová pomoc | 38 |  |  |
| 1.9. | Prevádzka a podpora aplikácie Dotácie | 10 |  |  |
| 1.10. | Prevádzka infraštruktúry aplikácie No Policy Change Scenario | 10 |  |  |
| 1.11. | Prevádzka infraštruktúry Registra účtovných závierok | 180 |  |  |
| 1.12 | Prevádzka infraštruktúry aplikácie Riadenie rizík - RR a RKR | 20 |  |  |
| 1.13. | Prevádzka infraštruktúry aplikácie Limit verejných výdavkov - LVV | 15 |  |  |
| 1.14. | Prevádzka infraštruktúry aplikácie Správa používateľov - SP | 8 |  |  |
| 1.15. | Prevádzka infraštruktúry aplikácie Monitorovanie a hodnotenie - MaH | 12 |  |  |
| 1.16. | Prevádzka infraštruktúry aplikácie Výkazy SAM.VYK | 19 |  |  |
| 1.17. | Prevádzka infraštruktúry aplikácie Konsolidácia - SAM.VYK-KNS | 17 |  |  |
| 1.18. | Prevádzka infraštruktúry aplikácie CES | 12 |  |  |
| **Cena za činnosti v rámci mesačného paušálu za 1 mesiac v EUR bez DPH** | | | |  |
| **Cena za činnosti v rámci mesačného paušálu za 1 mesiac v EUR s DPH** | | | |  |
| **Cena za činnosti v rámci mesačného paušálu za 60 mesiacov v EUR bez DPH** | | | |  |
| **Cena za činnosti v rámci mesačného paušálu za 60 mesiacov v EUR s DPH** | | | |  |

|  |  |  |  |  |
| --- | --- | --- | --- | --- |
| **Vyžiadané činnosti** | |  |  |  |
| **PČ** | **Expert** | **Maximálny počet človekohodín za 60 mesiacov** | **Cena**  **za 1 človekohodinu  v EUR bez DPH** | **Spolu za 60 mesiacov v EUR bez DPH** |
| 1 | Správca virtualizačnej platformy, zodpovedný za poskytovanie služby správcu virtualizačnej platformy Citrix XenServer | 2 160 |  |  |
| 2 | Správca MS Windows Server a Active Directory zodpovedný za poskytovanie služby správcu MS Windows Server a Active Directory | 2 025 |  |  |
| 3 | Správca enterprise diskových polí, zodpovedný za poskytovanie služby správcu entreprise diskových polí | 1 740 |  |  |
| 4 | Správca LAN/SAN, zodpovedný za poskytovanie služieb správcu LAN/SAN pre zariadenia CISCO | 2 465 |  |  |
| 5 | Správca monitorovacieho nástroja, zodpovedný za poskytovanie služieb správcu monitorovacieho nástroja Zabbix | 1 320 |  |  |
| 6 | Správca aplikačného delivery controllera, zodpovedný za poskytovanie služieb správy a prevádzky zariadení Citrix NetScaler | 1 620 |  |  |
| 7 | Správca hardvéru a infraštruktúry typu blade, zodpovedný za poskytovanie služieb správcu hardvéru a infraštruktúry pre zariadenia HP Blade servers | 1 740 |  |  |
| 8 | Správca mailového a aplikačného systému, zodpovedný za poskytovanie služieb správcu mailového a aplikačného systému na platforme IBM Lotus Notes a Domino | 3 060 |  |  |
| 9 | Správca databázového systému založeného na technológii Oracle Database Server Enterprise | 2 445 |  |  |
| **Cena za vyžiadané činnosti za 60 mesiacov v EUR bez DPH** | |  | | |
| **Cena za vyžiadané činnosti za 60 mesiacov v EUR s DPH** | |  | | |
|  |  |  |  |  |
| **Predmet Zmluvy** | | **Cena v EUR bez DPH** | **DPH 20%** | **Cena v EUR s DPH** |
| Poskytovanie služieb podľa článku 1 ods. 2 písm. a) Zmluvy | |  |  |  |
| Poskytovanie služieb podľa článku 1 ods. 2 písm. b) Zmluvy | |  |  |  |
| Opcia (identicky rozsah služieb podľa článku 1 ods. 2 písm. a) a podľa článku 1 ods. 2 písm. b) Zmluvy) na ďalšie obdobie 60 mesiacov | |  |  |  |
| **Celková cena za predmet Zmluvy počas obdobia trvania Zmluvy** | |  |  |  |

Celková cena za predmet Zmluvy počas obdobia trvania Zmluvy vyjadrená v EUR s DPH ako aj všetky ceny uvedené v štruktúrovanom rozpočte ceny musia zahŕňať všetky náklady spojené s poskytovaním služieb uvedených Prílohe č. 1 - Predmet zmluvy. Všetky ceny musia byť zaokrúhlené na dve (2) desatinné miesta.

Objednávateľ si vyhradzuje právo presunu osobo/hodín identifikovaných kvalifikovaných expertov v prípade, ak hodinové sadzby za jednotlivých kvalifikovaných expertov, medzi ktorými na základe potreby Objednávateľa dôjde k presunu osobo/hodín, budú v rovnakých, resp. obdobných cenových hladinách a uvedené nebude mať vplyv na princípy verejného obstarávania.

Za rovnakú, resp. obdobnú cenové hladinu sa považuje cena v EUR bez DPH, ktorá je v rozpätí 10 % z hodnoty osobo/hodiny.

**Príloha č. 4 k Zmluve**

ZOZNAM SUBDODÁVATEĽOV

Na poskytnutí plnenia Zmluvy

1. sa nebudú podieľať subdodávatelia a celý predmet Zmluvy uskutočníme vlastnými kapacitami.\*
2. sa budú podieľať nasledovní subdodávatelia:\*

|  |  |  |  |  |  |  |
| --- | --- | --- | --- | --- | --- | --- |
| P. č. | Meno a priezvisko alebo obchodné meno alebo názov subdodávateľa  Adresa sídla alebo miesta podnikania | Identifikačné číslo alebo dátum narodenia, ak nebolo pridelené identifikačné číslo | Meno a priezvisko, adresa pobytu a dátum narodenia osoby oprávnenej konať za subdodávateľa | IČO | Hodnota zmluvy v EUR bez DPH | Predmet subdodávok |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |

\*Nehodiace sa prečiarknite

**Príloha č. 5 k Zmluve**

ZÁPIS O ZMENE PRÍLOHY č. ....... K ZMLUVE - VZOR

*(bude zvolená vhodná tabuľka podľa toho o akú zmenu pôjde)*

Zoznam expertov v Tabuľke v Prílohe č. 2 k Zmluve o poskytovaní služieb podpory prevádzky č. .... sa mení nasledovne:

|  |  |  |
| --- | --- | --- |
| P. č. | Odborné zameranie experta | Meno a priezvisko experta |
| 1 | Správca virtualizačnej platformy, zodpovedný za poskytovanie služby správcu virtualizačnej platformy Citrix XenServer |  |
| 2 | Správca MS Windows Server a Active Directory zodpovedný za poskytovanie služby správcu MS Windows server a Active Directory |  |
| 3 | Správca enterprise diskových polí, zodpovedný za poskytovanie služby správcu entreprise diskových polí |  |
| 4 | Správca LAN/SAN, zodpovedný za poskytovanie služieb správcu LAN/SAN pre zariadenia CISCO |  |
| 5 | Správca monitorovacieho nástroja, zodpovedný za poskytovanie služieb správcu monitorovacieho nástroja Zabbix |  |
| 6 | Správca aplikačného delivery controllera, zodpovedný za poskytovanie služieb správy a prevádzky zariadení Citrix NetScaler |  |
| 7 | Správca hardvéru a infraštruktúry typu blade, zodpovedný za poskytovanie služieb správcu hardvéru a infraštruktúry pre zariadenia HP Blade servers |  |
| 8 | Správca mailového a aplikačného systému, zodpovedný za poskytovanie služieb správcu mailového a aplikačného systému na platforme IBM Lotus Notes a Domino |  |
| 9 | Správca databázového systému založeného na technológii Oracle Database Server Enterprise |  |

|  |  |
| --- | --- |
| V ...................dňa ................................  Za Poskytovateľa | V Bratislave dňa ................................  Za Objednávateľa |
| ............................................ | ............................................ |
| Meno a priezvisko | PhDr. Eduard Jambor, PhD., LL.M |
| funkcia | riaditeľ |

Zoznam subdodávateľov v Tabuľke v Prílohe č. 4 k Zmluve o poskytovaní služieb podpory prevádzky č. ....... sa mení nasledovne:

|  |  |  |  |  |  |  |
| --- | --- | --- | --- | --- | --- | --- |
| P. č. | Meno a priezvisko alebo obchodné meno alebo názov subdodávateľa  Adresa sídla alebo miesta podnikania | Identifikačné číslo alebo dátum narodenia, ak nebolo pridelené identifikačné číslo | Meno a priezvisko, adresa pobytu a dátum narodenia osoby oprávnenej konať za subdodávateľa | IČO | Hodnota zmluvy v EUR  bez DPH | Predmet subdodávok |
| 1. |  |  |  |  |  |  |
| 2. |  |  |  |  |  |  |
| 3. |  |  |  |  |  |  |

|  |  |
| --- | --- |
| V ....................... dňa ................................  Za Poskytovateľa | V Bratislave dňa ................................  Za Objednávateľa |
| ............................................ | ............................................ |
| Meno a priezvisko | PhDr. Eduard Jambor, PhD., LL.M |
| funkcia | riaditeľ |